[{"text_idx": "#000001", "text": "Gweithdai dwyieithog i blant 8 - 12 oed"}, {"text_idx": "#000005", "text": "Mae Caredig y'r Meddwl yn rhoi amser i blant ddod i adnabod ei gilydd ac i weithio gydag artistiaid, gan archwilio creadigrwydd trwy weithgareddau ystyriol. Rydym yn argymell archebu pob un o\u2019r pum gweithdy. Archebwch ymlaen llaw gan fod lleoedd yn gyfyngedig."}, {"text_idx": "#000007", "text": "Byddwn yn mapio\u2019r byd o\u2019n cwmpas gan ddefnyddio\u2019r hyn y gallwn ei weld, ei glywed, ei arogli, ei flasu a\u2019i gyffwrdd. Byddwn yn gwneud map cydweithredol gan ddefnyddio amrywiaeth o ddeunyddiau, ynghyd a\u0302'n mapiau personol ein hunain i fynd adref gyda chi. Gyda'r artist Nicky Arscott."}, {"text_idx": "#000008", "text": "Yn y gweithdy hwn byddwn yn parhau i archwilio\u2019r thema \u2018Tirweddau a Chynefinoedd\u2019 trwy archwilio gweadau a geir yn ein hamgylchedd naturiol. Ein nod yw dal ac ail-greu'r gweadau amrywiol a diddorol hyn trwy brosesau megis argraffu, stampio, paentio, rhwygo, haenu, lliwio, a phwytho. Gyda'r haenau gweadol hyn gallwn greu ein tirweddau ein hunain gan ddilyn proses organig ac arbrofol i gynhyrchu canlyniadau unigryw. Gyda'r artist Elinor Wigley. Gweithdy dwyieithog."}, {"text_idx": "#000011", "text": "Mae Oriel Davies a\u2019r sefydliad celfyddydol Ennyn wedi dod at ei gilydd i greu cyfres o weithdai i danio\u2019r dychymyg, gan annog plant i chwarae ac archwilio. Fe'u cynhelir yn amgylchedd hamddenol a chroesawgar yr oriel ac yn yr awyr agored yn y parcdir hardd. Yn y gweithdai gall plant arbrofi gyda phrint, collage, paentio, gwneud modelau a chlai."}, {"text_idx": "#000012", "text": "Sefydlwyd Ennyn gan yr artistiaid o Ganolbarth Cymru Nicky Arscott ac Elin Crowley. Rhyngddynt, mae ganddynt 20 mlynedd o brofiad mewn dyfeisio a chyflwyno gweithdai i blant ac oedolion mewn lleoliadau ysgol ac ar brosiectau cymunedol. Ar gyfer y gweithdai hyn bydd yr artist a'r athrawes Elinor Wigley yn ymuno a\u0302 Nicky ac Elin."}, {"text_idx": "#000016", "text": "Os hoffech gael eich ychwanegu at restr aros, cysylltwch a\u0302 ni: "}]